Pacienti s obličkovými problémami, ktorí potrebujú dialýzu, aktuálne žijú vo veľkej neistote, či budú mať zabezpečenú život zachraňujúcu zdravotnú starostlivosť tak ako doteraz. Dôvodom má byť premena priestorov nemocníc na takzvané červené zóny v súvislosti s respiračným ochorením COVID-19. TASR o tom informovala členka prezídia Spoločnosti dialyzovaných a transplantovaných (SDaT) Daniela Szigli Masopustová.